Weather Report

Weather Report () oli merkittävä yhdysvaltalainen fuusiojazz-yhtye, joka toimi vuosina 1970–1986. Monet Miles Davisin kanssa 1960-luvun lopussa työskennelleistä nuorista muusikoista perustivat 1970-luvulla omia fuusioyhtyeitään. Näistä yksi oli pianisti Joe Zawinulin ja saksofonisti Wayne Shorterin Weather Report. Yhtye aloitti suunnilleen siitä, mihin Davis oli jäänyt levyllään In a Silent Way. Muut jäsenet vaihtelivat paljon. Mukana oli aluksi basisti Miroslav Vitous ja rumpali Alphonso Mouzon. Sähköbasson kuuluisimpiin taitajiin kuuluva Jaco Pastorius oli mukana yhtyeessä vuosina 1976-1982\. Yhtyeen noina vuosina julkaistut levyt ovat myös Pastoriuksen uran keskeisiä levytyksiä. Joe Zawinul oli yhtyeen johtohahmo. Vaikka Wayne Shorter on soittajana valovoimaisempi hahmo jazzin historiassa, Zawinulin sävellykset ja innovaatiot olivat yhtyeen varsinainen moottori. Myös Shorter ja Pastorius sävelsivät muutamia merkittäviä kappaleita. ==Yhtyeen vaiheet== Yhtyeen ensimmäiset levyt olivat tyyliltään vahvasti kokeellisia. Niissä kokeiltiin erilaisia äänimaisemia (sähköpiano oli keskeinen soitin) ja improvisoitiin omituisten rumpukomppien päälle. Ensimmäisistä levyistä Weather Report ja I Sing the Body Electric ovat kokeellisen fuusion keskeisiä levyjä. Levyjen on usein katsottu jatkaneen siitä, mihin Miles Davis oli vuosikymmenen vaihteen fuusiolevyillään jäänyt. Ensimmäisellä levyllä lähdetään kehittämään avantgardemaista fuusiota eteenpäin, ja toinen levy sisältää vielä pidemmälle vietyjä kokeiluja äänimaisemilla, ja mukana on jo esimerkiksi syntetisaattoria ja Oregon -yhtyeen Ralph Towner vierailevana kitaristina. Levyn B-puoli on nauhoitettu livenä Tokiossa. Tyyli alkoi pian muuttua populaarimmaksi: rumpukompit muuttuivat tasaisemmiksi, akustinen basso vaihtui sähköiseen ja sävellyksiin alkoi tulla vahvempia melodisia teemoja. Kolmas levy, Sweetnighter, vaihtaa yhtyeen suuntaa selvästi jazz-funkin suuntaan päin, mutta sitä pidetään yleensä jonkinlaisena siirtymäkauden julkaisuna. Tässä vaiheessa Miroslav Vitous jätti yhtyeen, koska ei innostunut soittamaan funk- bassokulkuja. Basistit ja rumpalit vaihtelivat Weather Reportissa muutenkin tiuhaan - pysyvää miehitystä ei onnistuttu löytämään. Seuraava levy, Mysterious Traveller (1974), on monipuolinen ja arvostettu levy, jossa on vaikutteita eri maiden etnisestä musiikista sekä 1970-luvun funkista. Pitkälle samoilla linjoilla jatkoi seuraavana vuonna ilmestynyt Tale Spinnin'. Vuoden 1976 Black Market otti runsaasti vaikutteita afrikkalaisesta musiikista. Levy lasketaan kuuluvaksi yhtyeen parhaisiin. Kaikista kuuluisin Weather Reportin levy on kuitenkin vuoden 1977 Heavy Weather, jossa yhdistyvät keskenään rock, jazz, sekä etniset rytmit. Levyn avausraita on Zawinulin säveltämä "Birdland", josta on tullut erittäin tunnettu kappale. Heavy Weatherin jälkeen yhtye ei enää ylittänyt itseään. Seuraava levy, Mr. Gone (1978), sai Down Beat -lehden arvostelussa vain yhden tähden. Uusia levyjä tehtiin kuitenkin vielä vuoteen 1986 asti, jolloin Zawinulin ja Shorterin tiet lopullisesti erkanivat. Pastorius oli jättänyt yhtyeen jo vuonna 1982. Myöhempien aikojen nimekkäin tulokas yhtyeessä oli rumpali Peter Erskine. 2000-luvun alussa DVD-muodossa julkaistut live-tallenteet herättivät monien kannattajien keskuudessa toiveita yhtyeen uudelleenaloittamisesta, mutta toiveet kariutuivat Josef Zawinulin kuoltua syyskuussa 2007. == Aikajana == ImageSize = width:800 height:auto barincrement:20 PlotArea = left:125 bottom:90 top:0 right:20 Alignbars = justify DateFormat = dd/mm/yyyy Period = from:01/01/1970 till:31/12/1986 TimeAxis = orientation:horizontal format:yyyy Legend = orientation:vertical position:bottom columns:4 ScaleMajor = increment:2 start:1973 ScaleMinor = increment:1 start:1973 Colors = id:ww value:gray(0.5) legend:Puhaltimet id:key value:purple legend:Kosketinsoittimet id:b value:blue legend:Basso id:db value:darkblue legend:Kontrabasso id:dr value:orange legend:Rummut id:perc value:claret legend:Lyömäsoittimet id:alb value:black legend:Studiolevyt LineData = layer:back color:alb at:12/05/1971 at:26/05/1972 at:27/04/1973 at:24/03/1974 at:01/05/1975 at:11/03/1976 at:01/03/1977 at:01/09/1978 at:01/09/1980 at:01/01/1982 at:01/01/1983 at:02/02/1984 at:19/03/1985 at:11/06/1986 PlotData = width:11 textcolor:black align:left anchor:from shift:(10,–4) bar:Wayne Shorter from:start till: end color:ww bar:Andrew White from:01/04/1972 till:02/10/1972 color:ww bar:Andrew White from:01/04/1972 till:02/10/1972 color:b width:3 bar:Joe Zawinul from:start till: end color:key bar:Miroslav Vitouš from:start till:16/10/1973 color:b bar:Miroslav Vitouš from:start till:16/10/1973 color:db width:3 bar:Alphonso Johnson from:17/10/1973 till:15/03/1976 color:b bar:Jaco Pastorius from:02/01/1976 till:01/01/1982 color:b bar:Victor Bailey from:02/01/1982 till: end color:b bar:Alphonse Mouzon from:start till:01/01/1972 color:dr bar:Eric Gravatt from:02/01/1972 till:15/05/1973 color:dr bar:Herschel Dwellingham from:02/10/1972 till:01/01/1973 color:dr bar:Greg Errico from:16/05/1973 till:01/09/1973 color:dr bar:Ishmail Wilburn from:02/09/1973 till:20/06/1974 color:dr bar:Darryl Brown from:02/09/1973 till:20/06/1974 color:dr bar:Chuck Bazemore from:21/06/1974 till:10/10/1974 color:dr bar:Leon Chancler from:11/10/1974 till:05/06/1975 color:dr bar:Chester Thompson from:06/06/1975 till:25/03/1976 color:dr bar:Michael Walden from:01/01/1976 till:25/03/1976 color:dr bar:Alex Acuña from:01/09/1975 till:09/07/1976 color:perc bar:Alex Acuña from:10/07/1976 till:05/04/1978 color:dr bar:Alex Acuña from:10/07/1976 till:05/04/1978 color:perc width:3 bar:Peter Erskine from:06/04/1978 till:01/02/1982 color:dr bar:Peter Erskine from:06/04/1978 till:01/02/1982 color:perc width:3 bar:Peter Erskine from:01/01/1986 till:end color:dr bar:Omar Hakim from:02/02/1982 till:end color:dr bar:Omar Hakim from:02/02/1982 till:end color:perc width:3 bar:Don Alias from:start till:25/02/1971 color:perc bar:Don Alias from:02/09/1975 till:25/03/1976 color:perc bar:Barbara Burton from:start till:25/03/1971 color:perc bar:Airto Moreira from:01/01/1971 till:25/05/1971 color:perc bar:Dom Romão from:26/05/1971 till:20/06/1974 color:perc bar:Muruga Booker from:20/12/1972 till:28/04/1973 color:perc bar:Alyrio Lima from:21/06/1974 till:01/09/1975 color:perc bar:Manolo Badrena from:26/03/1976 till:05/04/1978 color:perc bar:Robert Thomas Jr from:01/01/1980 till:01/02/1982 color:perc bar:José Rossy from:02/02/1982 till:01/03/1984 color:perc bar:Mino Cinelu from:02/03/1984 till:end color:perc == Diskografia == *Weather Report (1971) *I Sing the Body Electric (1972) *Live In Tokyo (1972) *Sweetnighter (1973) *Mysterious Traveller (1974) *Tale Spinnin' (1975) *Black Market (1976) *Heavy Weather (1977) *Mr. Gone (1978) *8:30 (1979) *Night Passage (1980) *Weather Report (1982) (samanniminen kuin yhtyeen ensimmäinen levy) *Procession (1983) *Domino Theory (1984) *Sportin' Life (1985) *This Is This! (1986) *Live and Unreleased (2002) *Best Of (2002) *Young And Fine Live (DVD 2004) *Forecast: Tomorrow (DVD 2006) == Aiheesta muualla == *